《留题圣寿院》
宋代·慕容彦逢

休征日欲沉，晚风薄虚翠。深秋景物清，莲宫有佳致。

疏林速凄凉，黄花弄明媚。山烟入寥廓，螽声失幽邃。

翻经瞥闻音，扫叶不待彗。危轩逗寒色，飞禽示真意。

勤役何足辞，妙观良可秘。归欤诚未央，尔耳悲所志。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。